《寿黎别驾七十为其馆甥何似公作》
明代·李孙宸

南徐宦迹佩刀游，解绶归来未白头。道骨炼成将驭鹤，机心忘白许盟鸥。

庭馀松菊开三径，宅近烟霞老一邱。欲挹清标无处所，空从尘外想风流。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。